stanford-oval/wikipedia huggingface dataset:
อีเอ สปอร์ต F1 ซีรี่ย์
เกมเพลย์

เป็นกันทุกเกมที่ Formula One จำเป็นต้องมีระบบช่วยเหลือทั้ง ABS , Traction Control และอื่นๆอีกมากมาย ซึ่งพบเห็น
ในเกม Arcade ที่เป็นกันทุกเกม
F1 Challenge 1999-2002

หลังจากเสียลิขสิทธิ์การทำเกม F1 ไปให้บริษัท Sony เพื่อทำ F1 2004 , 2005 , 2006 , Championship Edition , 2009 , Grand Prix
ต่อ และทางบริษัท ISI (Image Space Incoporation) ประกาศว่าจะวางตัวในปี 2003 ด้วยการออกเกม F1 ที่รวมสนาม , รถ จากปี 1999 - 2002
รวมถึง 4 ปี จุใจให้ผู้เล่นเลือกได้ตามใจชอบ และทำให้เหล่า Mod Maker ที่ทำรถดาวน์โหลดนั้น ได้ความคิดที่จะทำให้กับเครื่อง PC
ก่อนการวางขาย , ISI , พยายามและแก้ไขระบบสนาม , ตัวเกม , รถและเสียงรถ อย่างหนักจนสามารถขายมาได้ฮิตขนาดนี้
เมื่อปี 2004 แฟนๆเกมนี้ เรียกร้องหา Mod และทำให้ Mod แรกนั้นคลอดออกมา ซึ่งมีนามว่า F1 Crew Seven 1971-75 เป็นรถเสริมในช่วง
ฤดูกาล 1971 , 1972 , 1973 , 1974 , 1975 กว่า 122 คัน
และนั่น ทำให้ต้องมีสนามตามในฤดูกาลหรืออื่นๆตามมาให้โหลด
ดังนั้นทำให้สามารถแก้ไขไฟล์ของเกมได้ง่าย เพราะสามารถใช้เปิดด้วยโปรแกรมดั้งเดิมของวินโดวส์ได้
ซึ่งบางคนอาจจะนำ MOD ต่างๆมาประยุครวมกัน ทำให้กลายเป็นเกมที่ทำรถดาวน์โหลดได้ง่ายพอๆกับ NASCAR Racing 2003
รถเสริมและการแฮ็คเกม

การสร้างรถเสริมในเกมนี้นั้น ทาง ISI ต้องการให้มันทำง่ายจึงให้ไฟล์พวกรถหรือสนามเปิดได้โดยใช้ Notepad
จนเมื่อหลังจาก Gran Turismo 4 Prologue / 3:A-Spec วางขายในปี (2003/2001 ตามลำดับ) ได้มีการออกรถเสริม
"2003 British Touring Car Championship" พร้อมกับรถเสริมของ MOD นี้ เป็น Italian Touring Car 1996
นอกจากนี้ยังมีรถเสริมจากคุณ  RH (Ralph Hummerich) ทำออกมาเป็น F1 2003 - 2004 - 2005 ซึ่ง 2004 นั้นออกให้เกมอื่นอีกด้วย
และกลุ่ม MMG (ปี 2007)
BFO (ปี 2008)
CTDP - Cars & Tracks Development Project (1998 - 2001 - 2003 - 2004 - 2005 - 2006 - 1995 - 1994)
Seven Crew (1971-1975)
Turbo Mod (1980-1989)
Standalone Group (82-83-84-85-86-87-88-89)
Silver Mod (1990 - 1993 - 1997 - 1998)
RH Special (1999)
Racesimulations (Special League RS - 1991)
CTDP & Crashking (1994)
CTDP 1995
Crashking 1995
Crashking 1996
F1 Mania BFO (2006)
F1 Anatolian (2007)
F1 Mania (2008)
Unknown Name (2009)
และยังมีรถแบบอื่นๆทั้ง NASCAR , Lemans , Rally , Drift , GT , Formula 3 , GP2 , อื่นๆอีกมากมาย
เกมอื่นๆในซีรีส์

EA Sports F1 2000 วางขายปี 2000 บนเครื่อง Windows และ PS1
EA Sports F1 Championship Season 2000 วางขายปลายปี 2000 บน PC , PS1 , PS2 , Macintosh
EA Sports F1 2001 วางขายปลายปี 2001 บนเครื่อง PC , PS2 , XBOX
EA Sports F1 2002 วางขายช่วงกลางปี 2002 บนเครื่อง PC , PS2 , XBOX , Gamecube , Gameboy-Advance
F1 Challenge 99-02 วางขายกลางปี 2003 บนเครื่อง PC , และเป็นเกมเดียวกันกับ F1 Career Challenge บนเครื่อง PS2 , XBOX , Gamecube
เจ้าจอมมารดาจันทร์ ในรัชกาลที่ 5

| เจ้าจอมมารดาจันทร์ ในรัชกาลที่ 5 |
| --- | --- |
เกิด: จันทร์ สุกุมลจันทร์ 23 มิถุนายน พ.ศ. 2405
เสียชีวิต: 8 มีนาคม พ.ศ. 2454
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าศศิพงศ์ประไพ
บิดามารดา: พระยาราชสัมภารากร (เทศ สุกุมลจันทร์) คุณหญิงราชสัมภารากร (อ่ำ)
เจ้าจอมมารดาจันทร์ ในรัชกาลที่ 5 เป็นธิดาของพระยาราชสัมภารากร (เทศ สุกุมลจันทร์) กับ คุณหญิงราชสัมภารากร (อ่ำ) ท่านเกิดเมื่อวันที่ 23 มิถุนายน พ.ศ. 2405
ต่อมาท่านได้ถวายตัวรับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ประสูติกาลพระราชธิดา 1 พระองค์ คือ
พระองค์เจ้าหญิงศศิพงศ์ประไพ ประสูติเมื่อวันอังคาร เดือน 5 แรม 13 ค่ำ ปีมะเส็ง ตรีศก จุลศักราช 1243 ตรงกับวันที่ 26 เมษายน พ.ศ. 2424
เจ้าจอมมารดาจันทร์ถึงแก่อนิจกรรมด้วยโรค อหิวาตกโรค เมื่อวันที่ 8 มีนาคม พ.ศ. 2454 เวลา 22.20 น. ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 วันต่อมา วันที่ 9 มีนาคม พ.ศ. 2454 เวลา 21.00 น. พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จพระราชดำเนินไปเป็นประธานในพิธีฝังศพ เจ้าจอมมารดาจันทร์ ณ วัดเทพศิรินทราวาสราชวรวิหาร พร้อมกับทอดไตรของหลวงพระราชทานบังสุกุล มีไตร ๕ ไตร ผ้าขาว ๑๐ พับ เงิน ๑๐๐๐ สตางค์
เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
อัลตราเซิร์ฟ

| --- | --- |
นักพัฒนา: บริษัทอัลตรารีชอินเทอร์เน็ต (อัลตรารีช)
วันที่เปิดตัว: 2002

รุ่นเสถียร: 18.02    
รุ่นทดลอง: 12 พฤศจิกายน 2017; 6 ปีก่อน (2017-11-12) 
 
ระบบปฏิบัติการ: ไมโครซอฟท์ วินโดวส์
ภาษา: อังกฤษ
ประเภท: การหลีกเลี่ยงการตรวจพิจารณาทางอินเทอร์เน็ต
สัญญาอนุญาต: ฟรีแวร์
เว็บไซต์: ultrasurf.us
อัลตราเซิร์ฟ เป็นฟรีแวร์เพื่อหลีกเลี่ยงการตรวจพิจารณาทางอินเทอร์เน็ตที่พัฒนาขึ้นโดยบริษัทอัลตรารีช
ซึ่งช่วยให้ผู้ใช้สามารถหลีกเลี่ยงการตรวจพิจารณาและไฟร์วอลล์โดยใช้พร็อกซีเซิร์ฟเวอร์สำหรับเอชทีทีพี และใช้การเข้ารหัสลับเพื่อป้องกันการตรวจดูข้อมูลการสื่อสาร
ผู้คัดค้านทางการเมืองของจีนได้พัฒนาซอฟต์แวร์ขึ้น เพื่อให้ผู้ใช้อินเทอร์เน็ตสามารถหลีกเลี่ยงไฟร์วอลล์ของประเทศจีน
โดยปี 2011 มีผู้ใช้มากถึง 11 ล้านคนทั่วโลก
ในปีเดียวกัน นิตยสารอเมริกัน Wired ได้เรียกมันว่า "เป็นอุปกรณ์เพื่อเสรีภาพในการพูดที่สำคัญที่สุดอย่างหนึ่งทางอินเทอร์เน็ต" 
และงานศึกษาปี 2007 ของมหาวิทยาลัยฮาร์วาร์ดได้เรียกมันว่าเป็นอุปกรณ์หลีกเลี่ยงที่เร็วสุด
แม้งานศึกษาปี 2011 ขององค์การนอกภาครัฐฟรีดอมเฮาส์ (Freedom House) จะจัดมันว่าดีเป็นอันดับ 4
ส่วนผู้ไม่เห็นด้วยในชุมชนซอฟต์แวร์โอเพนซอร์ซ ได้แสดงความเป็นห่วงเพราะเป็นซอฟต์แวร์แบบผูกกรรมสิทธิ์ และได้ทำให้ปลอดภัยโดยปิดบังการออกแบบ (security through obscurity)
ส่วนบริษัทอ้างว่า เหตุผลทางความปลอดภัยทำให้บริษัทเลือกให้ผู้ชำนาญการอันเป็นบุคคลที่สาม ตรวจสอบซอฟต์แวร์แทนที่จะเปิดให้บุคคลทั่วไปเป็นโอเพนซอร์ซ
ภาพรวม

ในปี 2002 ผู้คัดค้านในด้านการเมืองของจีนได้ก่อตั้งบริษัทอัลตรารีชในซิลิคอนแวลลีย์ สหรัฐอเมริกา
หลังจากนั้นไม่นาน บริษัทก็ได้พัฒนาอัลตราเซิร์ฟเพื่อให้ผู้ใช้อินเทอร์เน็ตในประเทศจีนสามารถหลีกเลี่ยงการตรวจพิจารณาทางอินเทอร์เน็ตและการเฝ้าสังเกตได้
โดยปี 2011 โปรแกรมมีคนใช้กว่า 11 ล้านคนทั่วโลก
ในเหตุการณ์อาหรับสปริง บริษัทพบว่ามีการใช้โปรแกรมมากขึ้น 700 เปอร์เซ็นต์จากประเทศตูนิเซีย
การใช้เพิ่มเช่นนี้ก็เกิดขึ้นบ่อย ๆ เมื่อเกิดเหตุการณ์ไม่สงบในเขตอื่น ๆ เช่น ในทิเบตและพม่า (ช่วงการประท้วงต่อต้านรัฐบาลในพม่า พ.ศ. 2550)
ในปี 2010 นิตยสารอเมริกัน Wired เรียกอัลตราเซิร์ฟว่าเป็น "เป็นอุปกรณ์เพื่อเสรีภาพในการพูดที่สำคัญที่สุดอย่างหนึ่งทางอินเทอร์เน็ต" เพราะช่วยให้ประชาชนในประเทศที่ไม่มีอิสรภาพเข้าถึงและแชร์ข้อมูลในช่วงวิกฤติการณ์ทางสังคมหรือทางสิทธิมนุษยชน
ซอฟต์แวร์ได้เงินทุนเป็นบางส่วนจากรัฐบาลกลางสหรัฐ คือจากองค์กรอิสระ Broadcasting Board of Governors ซึ่งบริหารวิทยุเสียงอเมริกาและ Radio Free Asia โดยมีจุดประสงค์เพื่อ "ให้ความรู้ กระตุ้น และเชื่อมความสัมพันธ์กับประชาชนทั่วโลกเพื่อสนับสนุนอิสรภาพและประชาธิปไตย"
โดยปี 2012 อัลตรารีชเริ่มมีปัญหาให้บริการผู้ใช้ที่เพิ่มขึ้นเนื่องจากได้ทุนไม่พอ
การดำเนินงาน > ซอฟต์แวร์ลูกข่าย

อัลตราเซิร์ฟเป็นซอฟต์แวร์ฟรี ไม่จำเป็นต้องติดตั้ง
ไม่ติดตั้งไฟล์บนคอมพิวเตอร์ของผู้ใช้ และไม่บันทึกค่าในทะเบียนวินโดวส์เมื่อออกจากโปรแกรมแล้ว
เพื่อจะเอาซอฟต์แวร์ทั้งหมดออก ผู้ใช้เพียงแค่ต้องลบไฟล์ "u.exe" ออก
เป็นโปรแกรมสำหรับไมโครซอฟท์ วินโดวส์เท่านั้น ตั้งค่าโดยปริยายให้ทำงานผ่านอินเทอร์เน็ตเอกซ์พลอเรอร์ โดยสามารถตั้งค่าให้ใช้กับมอซิลลา ไฟร์ฟอกซ์และโครม
หรืออาจใช้พร้อมกับโปรแกรมเสริมสำหรับทั้งไฟร์ฟอกซ์และโครมเพื่ออำนวยการทำงานโดยอัตโนมัติ
เว็บไซต์ของบริษัทให้ข้อสังเกตว่า "บริษัทโปรแกรมป้องกันไวรัสบางบริษัทจัดอัลตราเซิร์ฟผิด ๆ ว่าเป็นมัลแวร์หรือม้าโทรจัน เพราะอัลตราเซิร์ฟเข้ารหัสลับการสื่อสารและหลีกเลี่ยงการตรวจพิจารณาทางอินเทอร์เน็ต"
โดยมีบริษัทบางบริษัทที่ได้ตกลงยกเว้นโปรแกรมนี้โดยเฉพาะ
ตามนักวิจัยเกี่ยวกับความปลอดภัยคอมพิวเตอร์ผู้มีส่วนร่วมในการพัฒนาทอร์ ลูกข่ายอัลตราเซิร์ฟใช้เทคนิคป้องกันตรวจแก้จุดบกพร่อง (anti-debugging) และเป็นโปรแกรมแบบบีบอัดที่ขยายตัวอัตโนมัติ (executable compression)
โปรแกรมลูกข่ายจะดำเนินการเป็นพร็อกซีและติดต่อกับเครือข่ายอัลตรารีชผ่านโพรโทคอลทีแอลเอส/เอสเอสแอลซึ่งเข้ารหัสลับและปิดบังโดยสร้างความคลุมเครือเพิ่ม
การดำเนินงาน > ระบบบริการของอัลตราเซิร์ฟ

ซอฟต์แวร์ทำงานโดยสร้างอุโมงค์เอชทีทีพีที่เข้ารหัสลับระหว่างคอมพิวเตอร์ของผู้ใช้กับกลุ่มพร็อกซีเซิร์ฟเวอร์ ซึ่งช่วยให้ผู้ใช้หลบไฟร์วอลล์และการตรวจพิจารณา
รายงานปี 2007 แสดงว่า อัลตรารีชเป็นผู้โฮสต์ระบบเซิร์ฟเวอร์ทั้งหมด
ส่วนงานวิเคราะห์ปี 2011 พบว่า บริษัทใช้เซิร์ฟเวอร์ขององค์กร/บุคคลอื่น ๆ ถึงแม้จะดูเหมือนเป็นผู้ควบคุมเครือข่าย
ซอฟต์แวร์ใช้เทคโนโลยีป้องกันการบล็อกซึ่งเป็นกรรมสิทธิ์ของบริษัท เพื่อเอาชนะการถูกกรองและการถูกตรวจพิจารณาออนไลน์
ตามนิตยสาร Wired อัลตราเซิร์ฟเปลี่ยนที่อยู่ไอพีของพร็อกซีเซิร์ฟเวอร์อาจบ่อยถึง 10,000 ครั้งต่อ ชม.
ส่วนทางด้านเซิร์ฟเวอร์ เครือข่ายอัลตรารีชใช้ซอฟต์แวร์สควิด และ ziproxy รวมทั้งเซิร์ฟเวอร์ที่ใช้ ISC BIND เพื่อเป็นเซิฟเวอร์หลักเพื่อให้บริการแก่ระบบดีเอ็นเอสนอกบริษัท แต่เซิร์ฟเวอร์พวกหลังไม่ได้อยู่ใต้การควบคุมของอัลตรารีช
อัลตราเซิร์ฟออกแบบโดยหลักเพื่อเป็นอุปกรณ์ต่อต้านการตรวจพิจารณา แต่ก็ป้องกันความเป็นส่วนตัวโดยการเข้ารหัสลับ พร้อมกับสร้างความคลุมเครือเรื่องการใช้ซอฟต์แวร์
อย่างไรก็ดี อัลตรารีชเองก็ใช้ตัวคัดกรองข้อมูลซึ่งบล็อกเว็บไซต์บางแห่ง เช่น ที่เป็นเว็บสื่อลามกหรือมีเนื้อหาที่บริษัทพิจารณาว่าไม่สมควร
ตามนิตยสาร Wired "นี่ส่วนหนึ่งก็เพราะเครือข่ายไม่มีแบนด์วิดท์เพื่อให้ใช้ส่งข้อมูลมาก ๆ และเพราะฝ่าหลุนกงไม่ยอมรับสื่ออิโรติกา"
อนึ่ง เว็บไซต์ที่วิจารณ์ฝ่าหลุนกงคือ facts.org.cn ซึ่งอ้างว่าดำเนินการโดยรัฐบาลจีน ก็ไม่สามารถเข้าถึงได้ผ่านอัลตราเซิร์ฟ
ได้ป้ายว่าเป็นโปรแกรมที่อาจไม่ต้องการ

เนื่องจากข้อจำกัดที่กำหนดโดยองค์กรบางแห่ง โปรแกรมต่อต้านไวรัส McAfee VirusScan จะแสดงอัลตราเซิร์ฟบางรุ่นว่า เป็นโปรแกรมที่อาจไม่ต้องการ (Potentially unwanted program) และระงับการดำเนินงานของโปรแกรม
แต่อัลตราเซิร์ฟก็ไม่ใช่ไวรัส
การใช้อย่างไม่เหมาะสม

แม้อัลตราเซิร์ฟจะไม่ใช่ไวรัส และมีประโยชน์เพราะให้เสียงแก่คนจำนวนมากที่ไม่เช่นนั้นแล้วก็จะถูกเก็บเสียง
แตนักเรียนและเด็กก็ยังสามารถใช้เพื่อหลีกเลี่ยงไฟร์วอลล์และเครื่องป้องกันอื่น ๆ ที่ใช้ป้องกันไม่ให้ได้ข้อมูลที่ไม่เหมาะสม เช่น สื่อลามกอนาจาร
เพราะมันดำเนินงานอย่างตรวจจับไม่ได้ในระบบปฏิบัติการจึงหมายความว่า มันแทบจะห้ามหรือบล็อกไม่ได้
ดูเพิ่ม

การตรวจพิจารณาอินเทอร์เน็ต
การหลีกเลี่ยงการตรวจพิจารณาทางอินเทอร์เน็ต
ฟรีเกต
เชิงอรรถและอ้างอิง

↑  "About UltraReach". Ultrareach Internet Corp. 16 September 2011.
↑  "Download Ultrasurf". คลังข้อมูลเก่าเก็บจากแหล่งเดิมเมื่อ 2017-04-21. สืบค้นเมื่อ 2018-07-09.
1 2 3 4  Applebaum, Anne (4 April 2011). "Why has the State Department run into a firewall on Internet freedom?". Washington Post.{{cite news}}:  CS1 maint: uses authors parameter (ลิงก์)
1 2 3 4 5 6 7 8  "Digital Weapons Help Dissidents Punch Holes in China's Great Firewall". Wired. 1 November 2010.
1 2 3 4 5 6 7 8 9  Roberts, Hal; Zuckerman, Ethan; Palfrey, John. "2007 Circumvention Landscape Report". Berkman Center of Law and Society, Harvard University. สืบค้นเมื่อ 5 March 2009.{{cite web}}:  CS1 maint: uses authors parameter (ลิงก์)
1 2  Callanan, Cormac; Dries-Ziekenheiner, Hein; Escudero-Pascual, Alberto; Guerra, Robert (2011). "Leaping Over the Firewall: A Review of Censorship Circumvention Tools" (PDF). Freedom House.{{cite web}}:  CS1 maint: uses authors parameter (ลิงก์)
1 2 3 4 5 6 7 8 9 10 11
Appelbaum, Jacob (16 April 2012). "Technical analysis of the UltraSurf proxying software" (PDF). Tor Project.{{cite web}}:  CS1 maint: uses authors parameter (ลิงก์)
(update) Appelbaum, Jacob (16 April 2012). "Ultrasurf Definitive Review". Tor Project.{{cite web}}:  CS1 maint: uses authors parameter (ลิงก์)
1 2 3 4  "Tor's critique of UltraSurf: A reply from the UltraSurf developers" (PDF). UltraSurf. 16 April 2012. คลังข้อมูลเก่าเก็บจากแหล่งเดิม (PDF)เมื่อ 15 May 2017. สืบค้นเมื่อ 9 July 2018.
↑  "Tools to skirt web censors swamped by demand". The Independent. 22 October 2012.
↑  "Your Security". UltraSurf. คลังข้อมูลเก่าเก็บจากแหล่งเดิมเมื่อ 18 July 2017. If users change default settings to open Ultrasurf with Firefox or other browsers, they are responsible for ensuring browser proxy is properly setup to guarantee that traffic is being routed through Ultrasurfs encrypted tunnel. To verify that the software is working correctly, users may verify that their IP address has been changed by visiting sites such as whatismyip.com.
↑  "Support". UltraReach. คลังข้อมูลเก่าเก็บจากแหล่งเดิมเมื่อ 2018-01-14.
↑  "User Center". UltraSurf. คลังข้อมูลเก่าเก็บจากแหล่งเดิมเมื่อ 18 July 2017. สืบค้นเมื่อ 9 July 2018.
↑  "Developer denies software to beat Chinese censors is malicious: UltraSurf programmer says the software acts suspiciously, but it's just trying to put one over on the Great Firewall of China". Network World. 28 August 2009. คลังข้อมูลเก่าเก็บจากแหล่งเดิมเมื่อ 30 August 2009. สืบค้นเมื่อ 9 July 2018.
↑  "Everyone's Guide to By-passing Internet Censorship: For Citizens Worldwide" (PDF). The Citizen Lab, The University of Toronto. September 2007. WEB TUNNELING SOFTWARE: Free: UltraReach, p. 19.
↑  "Tor: 'The king of high-secure, low-latency anonymity'". The Guardian. 4 October 2013. all talk and no show
↑  "Ultrasurf!a6a5f4cb95dd - Threat Profile & Definition - McAfee Inc". 3 November 2013.
แหล่งข้อมูลอื่น

เว็บไซต์ทางการ
How to Bypass Internet Censorship เก็บถาวร 2016-02-02 ที่ เวย์แบ็กแมชชีน, a FLOSS Manual, 10 March 2011, 240 pp.
ศรายุทธ ชัยคำดี

ศรายุทธ ชัยคำดี (เกิด 24 กันยายน พ.ศ. 2524) เป็นอดีตนักฟุตบอลชาวไทยในตำแหน่งกองหน้า ศรายุทธมีฉายาว่า "โจ้ 5 หลา"  เจ้าตัวได้รับการยกย่องว่าเป็นเหมือน van basten เมืองไทย[ต้องการอ้างอิง] เคยถูกเสนอชื่อให้เป็นนักฟุตบอลที่ดีที่สุดในอาเซียน 3 สมัย เคยคว้ารางวัลดาวซัลโวไทยพรีเมียร์ลีกได้ 2 สมัย และคว้าแชมป์โตโยต้า ลีกคัพ 2553 กับสโมสรฟุตบอลการท่าเรือไทย และเป็นนักฟุตบอลที่เคยเล่นให้กับสโมสรในระดับไทยพรีเมียร์ลีกมากที่สุดถึง 7 สโมสร นอกจากนี้ยังเป็นนักฟุตบอลคนแรกที่สามารถทำประตูในไทยพรีเมียร์ลีกได้ถึง 100 ประตู และเคยถือครองสถิติดาวซัลโวสูงสุดของไทยพรีเมียร์ลีกเมื่อรวมทุกฤดูกาล ก่อนสถิติดังกล่าวจะถูกทำลายลงโดยคลีตัน ซิลวา ในฤดูกาล 2559
ในระดับทีมชาติ ศรายุทธ เคยพาทีมชาติไทย ชุด U-23 คว้าเหรียญทองในกีฬาซีเกมส์  2003 ที่ประเทศเวียดนาม พร้อมกับคว้ารางวัลดาวซัลโวประจำทัวร์นาเมนต์ไปครองโดยยิงไปถึง 9 ประตู โดยนับเป็นนักฟุตบอลชาวไทยที่ยิงประตูได้มากที่สุดในแข่งขันกีฬาซีเกมส์หนึ่งสมัย และติดทีมชาติไทยชุดใหญ่ 49 นัด ยิงได้ 31 ประตู
ศรายุทธได้ประกาศยุติการเป็นนักเตะเมื่อวันที่ 27 ธ.ค.2560 หลังจากเล่นให้กับขอนแก่น ยูไนเต็ด ในไทยลีก ดิวิชัน 1 เป็นสโมสรสุดท้าย
ประวัติ

ศรายุทธ ชัยคำดี เกิดเมื่อวันที่ 24 กันยายน พ.ศ. 2524 ที่จังหวัดขอนแก่น มีชื่อเล่นว่าโจ้  เริ่มเข้ารับการศึกษาในชั้นประถมที่โรงเรียนบ้านนาโพธิ์ และศึกษาต่อในชั้นมัธยมศึกษาตอนต้นที่โรงเรียนโนนสะอาดวิทยาคาร จากนั้นจึงมาเข้ารับการศึกษาในสายวิชาชีพที่วิทยาลัยเทคโนโลยีพลพณิชยการ
ศรายุทธ ชื่นชอบและหัดเล่นกีฬามาตั้งแต่เด็กๆ โดยเฉพาะตะกร้อและฟุตบอล
การเล่นฟุตบอล

ศรายุทธ ชัยคำดี ได้เดินทางมาทดสอบฝีเท้าเพื่อรับการคัดเลือกตัวเป็นนักฟุตบอลรุ่นเยาวชนที่สโมสรฟุตบอลทหารอากาศ เมื่อผ่านการคัดเลือกจึงได้ลงแข่งขันฟุตบอลเยาวชนควีนส์คัพในปี พ.ศ. 2542 ในฐานะนักเตะรุ่นเยาวชนของสโมสรทหารอากาศ
การเล่นฟุตบอล > การท่าเรือแห่งประเทศไทย

หลังจากจบทัวร์นาเมนต์เยาวชนควีนส์คัพ ศรายุทธได้มาคัดเลือกตัวที่สโมสรการท่าเรือแห่งประเทศไทยและได้เซ็นสัญญาเป็นนักฟุตบอลอาชีพครั้งแรกกับสโมสร โดยสร้างผลงานการยิงประตูได้อย่างโดดเด่น ด้วยการคว้าตำแหน่งดาวซัลโวลีกสูงสุดของประเทศอย่างไทยลีก ฤดูกาล 2545/46 และก้าวขึ้นไปติดทีมชาติไทย ชุดอายุไม่เกิน 23 ปี ในการแข่งขันกีฬาซีเกมส์ ปี พ.ศ. 2546 ที่ประเทศเวียดนาม
ในการแข่งขันกีฬาซีเกมส์ ศรายุทธ ชัยคำดี พาทีมชาติไทยคว้าเหรียญทองมาครองได้สำเร็จ พร้อมกับคว้าตำแหน่งดาวซัลโวประจำทัวนาเมนต์ไปครอง ด้วยการยิงคนเดียวถึง 9 ประตู โดยเป็นนักฟุตบอลชาวไทยที่ยิงประตูได้เยอะที่สุดในการแข่งขันซีเกมส์ 1 สมัย
ในการแข่งขันไทยแลนด์พรีเมียร์ลีก 2547/48 ศรายุทธ คว้าตำแหน่งดาวซัลโวประจำไทยลีกได้อีก 1 สมัย และพาสโมสรจบฤดูกาลด้วยอันดับที่ 4
การเล่นฟุตบอล > บินห์ดินห์

ในเดือนพฤษภาคม พ.ศ. 2548 หลังจากคว้ารางวัลดาวซัลโวสูงสุดประจำไทยลีกเป็นสมัยที่ 2 ของตัวเอง ศรายุทธ ชัยคำดีได้เซ็นสัญญาย้ายไปเล่นให้กับกับสโมสรฟุตบอลบินห์ดินห์ ในวี-ลีก ประเทศเวียดนาม ภายใต้การคุมทีมของผู้ฝึกสอนชาวไทยในขณะนั้นอย่างอาจหาญ ทรงงามทรัพย์ โดยช่วงเวลาดังกล่าวสโมสรกำลังอยู่ในช่วงดิ้นรนหนีการตกชั้นในเลกที่ 2 ของวีลีก ฤดูกาล 2005 และศรายุทธ มีส่วนสำคัญเมื่อช่วยยิงประตูให้ทีมหนีรอดจากการตกชั้นได้สำเร็จเมื่อจบฤดูกาล
ปีต่อมาในวีลีกฤดูกาล 2006 สโมสรเปลี่ยนหัวหน้าผู้ฝึกสอนเป็น เซือง ง๊อก ฮึง (เวียดนาม:Dương Ngọc Hùng) ซึ่งเป็นชาวเวียดนาม และศรายุทธ ก็ยังคงเป็นกำลังหลักของทีม และพาทีมจบฤดูกาล 2006 ด้วยอันดับที่ 4 โดยยิงประตูในวีลีก ฤดูกาลนั้นไป 9 ประตู
ในเดือนธันวาคม พ.ศ. 2549 ศรายุทธ ชัยคำดี ที่ทำผลงานดีในเวียดนามได้ถูกชาญวิทย์ ผลชีวินเรียกตัวติดทีมชาติ เพื่อลงแข่งขันฟุตบอลชิงถ้วยพระราชทานคิงส์คัพ ครั้งที่ 37 โดยได้เล่นในทีมชาติร่วมกับกองหน้ากัปตันทีมอย่างเกียรติศักดิ์ เสนาเมือง
การเล่นฟุตบอล > การท่าเรือแห่งประเทศไทย

หลังหมดสัญญากับสโมสรฟุตบอลบินห์ดินห์ ในประทศเวียดนาม ศรายุทธย้ายกลับมาเล่นฟุตบอลในประเทศไทยอีกครั้ง โดยเป็นการกลับมาช่วยต้นสังกัดเก่าอย่างสโมสรฟุตบอลการท่าเรือฯ ที่กำลังดิ้นรนหนีการตกชั้นอย่างหนักในช่วงเลกที่ 2 ของไทยแลนด์พรีเมียร์ลีก 2550 โดยศรายุทธ ชัยคำดี ยิงประตูสำคัญในช่วงท้ายของฤดูกาล โดยยิงในลีกไปทั้งหมด 6 ประตู และพาการท่าเรือรอดตกชั้นได้สำเร็จอย่างฉิวเฉียด โดยมีคะแนนห่างจากโซนตกชั้นเพียง 1 คะแนน
การเล่นฟุตบอล > โอสถสภา

เดือนมกราคม ปี พ.ศ. 2551 หลังหมดสัญญาระยะสั้นกับสโมสรฟุตบอลการท่าเรือฯ  ศรายุทธ ชัยคำดี ได้ย้ายมาเล่นให้กับสโมสรฟุตบอลโอสถสภา แบบไม่มีค่าตัว ในไทยแลนด์พรีเมียร์ลีก 2551 ภายใต้การคุมทีมของอาจหาญ ทรงงามทรัพย์ ผู้ฝึกสอนที่เคยร่วมงานกันมาก่อนที่สโมสรฟุตบอลบิน ดินห์ ในเวียดนาม โดยเซ็นสัญญากับทีม 1 ปี
โดยศรายุทธ ลงสนามในไทยแลนด์พรีเมียร์ลีกให้กับสโมสรฟุตบอลโอสถสภา เป็นนัดแรกเมื่อวันที่ 17 กุมภาพันธ์ พ.ศ. 2551 ในการแข่งขันไทยแลนด์พรีเมียร์ลีกนัดแรกของฤดูกาล ที่สนามกีฬาการเคหะแห่งชาติคลองจั่น ซึ่งการลงสนามนัดแรกของเขาก็สามารถยิงประตูได้ทันที โดยเป็นการยิงให้ทีมไล่ตีเสมอทีมเยือนอย่างสมุทรสงคราม เอฟซี 1–1
จบฤดูกาลศรายุทธ ชัยคำดี ยิงในไทยแลนด์พรีเมียร์ลีกไป 12 ลูก และต่อสัญญากับทีมไปอีก 1 ปี
ฤดูกาล 2552 เขายิงในลีกได้ 9 ประตู
การเล่นฟุตบอล > อาร์มี่ ยูไนเต็ด

จากการที่ไม่ค่อยได้ลงเป็นตัวจริงอย่างสม่ำเสมอในช่วงหลังๆ แม้จะยิงในลีกไปถึง 15 ลูกในฤดูกาล 2554 ทำให้ในเดือน มกราคม พ.ศ. 2555  ศรายุทธ ชัยคำดี ตัดสินใจย้ายมาร่วมทีม "สุภาพบุรุษวงจักร" อาร์มี่ ยูไนเต็ด ด้วยค่าตัว 2 ล้านบาท  โดยจะลงเล่นภายใต้การคุมทีมของพนิพล เกิดแย้ม และลงสนามให้ทีมเป็นครั้งแรกเมื่อวันที่ 18 มีนาคม 2555 ในนัดเปิดสนามไทยพรีเมียร์ลีกฤดูกาล 2555 ที่อาร์มี่ ยูไนเต็ด เสมอกับ ชัยนาท ไป 1-1 ที่สนามกีฬากองทัพบก และสัปดาห์ต่อมาวันที่ 24 มีนาคม 2555 เขาก็ยิงประตูแรกในลีกให้ต้นสังกัดได้ในเกมส์บุกไปเยือนสโมสรทีโอที เอสซี ที่สนามทีโอที สเตเดี้ยม โดยในเกมส์นั้นศรายุทธเป็นคนส่งให้ธาตรี สีหา ยิงให้ทีมขึ้นนำก่อน 1-0 ก่อนที่ในครึ่งหลังตัวเขาเองจะยิงปิดท้ายให้อาร์มี่ ยูไนเต็ดบุกมาชนะทีโอทีถึงถิ่น 2-0
ศรายุทธ ชัยคำดี ยิงประตูที่ 2 ในฤดูกาลนี้ ในเกมส์ลีกนัดที่ 5 ที่อาร์มี่ ยูไนเต็ด เปิดบ้านพบกับสโมสรฟุตบอลโอสถสภา เอ็ม–150 สระบุรี เมื่อวันที่ 8 เมษายน 2555 ที่สนามกีฬากองทัพบก โดยศรายุทธโหม่งให้ทีมขึ้นนำก่อน 1-0 ก่อนที่ทีมเยือนจะยิงคืน 3 ประตูรวด จบเกมส์อาร์มี่ แพ้ไป 1-3 แต่หลังจากนั้นตลอดครึ่งฤดูกาลแรกเขากลับไม่สามารถยิงประตูเพิ่มและไม่สามารถเรียกฟอร์มสุดยอดออกมาได้ ทำให้ตกเป็นตัวสำรองในเวลาต่อมา
หลังจากมีการเปลี่ยนแปลงของบอร์ดบริหารสโมสร และได้เปลี่ยนกุนซือใหญ่ของทีมเป็น พลตรีอำนาจ เฉลิมชวลิต อดีตนักเตะและกัปตันทีมชาติไทย เมื่อทีมตกรอบ 64 ทีมสุดท้ายในการแข่งขันโตโยต้า ลีกคัพ 2555 อย่างน่าผิดหวัง ทำให้เกิดกระแสข่าวว่าสโมสรพร้อมปล่อยเขาออกจากทีม  และทีมที่ยื่นข้อเสนอเข้ามาอย่างเมืองทอง ยูไนเต็ด  ก็ต้องถอนข้อเสนอออก เพราะทางอาร์มี่ ยูไนเต็ดเรียกค่าตัวสูงถึง 3 ล้านบาท แต่ก็ยังมีอีกหลายสโมสรต้องการตัวเขาไปร่วมทีม เช่นบีอีซี เทโรศาสน ในไทยพรีเมียร์ลีก หรือทีมระดับดิวิชั่น 1อย่างสโมสร ปตท. ระยอง และ บางกอก เอฟซี
การเล่นฟุตบอล > บางกอก เอฟซี

เดือนกรกฎาคม พ.ศ. 2555 หลังจากตกเป็นข่าวมานาน ว่าทีมบางกอก เอฟซี ทีมในไทยลีก ดิวิชั่น 1 พยายามจะนำตัวศรายุทธ ชัยคำดี มาร่วมทีมเพื่อลงเล่นในเลกที่ 2 ของฤดูกาล 2555 ในที่สุดศรายุทธ ก็ตกลงที่จะย้ายลงมาเล่นในดิวิชั่น 1 เป็นครั้งแรกให้กับบางกอก เอฟซี  โดยศรายุทธ จะได้ร่วมงานกับกุนซือที่สนิทสนมกันในทีมชาติไทย คือเกียรติศักดิ์ เสนาเมือง
การลงสนามในดิวิชั่น 1 ครั้งแรกของเขา เกิดขึ้นเมื่อวันที่ 25 กรกฎาคม 2555 ในเกมส์ดิวิชั่น 1 นัดแรกของเลกที่ 2 ซึ่งเป็นการแข่งขันระหว่างสโมสรฟุตบอลสุพรรณบุรี เอฟซี และ บางกอก เอฟซี ที่สนามกีฬากลางจังหวัดสุพรรณบุรี ผลจบลงที่สุพรรณบุรี ไล่ถล่ม บางกอก เอฟซี ไป 3-0
ผลงานในสนามของศรายุทธ ชัยคำดี ในดิวิชั่น 1 ไม่ร้อนแรงเหมือนอย่างที่หลายคนคาดไว้ และยิงประตูได้ไม่มากนัก เขาต้องใช้เวลาลงเล่นถึง 11 นัดกว่าจะยิงประตูแรกในดิวิชั่น 1 ได้สำเร็จ โดยการยิงประตูแรกในดิวิชั่น 1 ให้สโมสรบางกอก เอฟซีต้นสังกัดของเขาเกิดขึ้นเมื่อวันที่ 30 กันยายน พ.ศ. 2555 ในเกมส์ที่ออกไปแพ้ทีมเจ.ดับบลิว รังสิต เอฟซี 3-2 ที่สนามโรงเรียนนายร้อยพระจุลจอมเกล้าฯ
ต่อมาศรายุทธ ยิงได้อีก 1 ประตู ในเกมส์ที่ออกไปเสมอกับ สงขลา เอฟซี 3-3 เมื่อวันที่ 10 ตุลาคม พ.ศ. 2555 ที่สนามกีฬาติณสูลานนท์ และนัดสุดท้ายของฤดูกาลเมื่อวันที่ 27 ตุลาคม พ.ศ. 2555 เป็นการพบกันระหว่างบางกอก เอฟซี และ กระบี่ เอฟซี ที่สนามศูนย์กีฬาเฉลิมพระเกียรติ บางมด ซึ่งศรายุทธ โหม่งประตูชัยให้ทีมเปิดบ้านชนะไป 2-1
ถึงแม้เขาจะยิงในลีกได้แค่ 3 ประตูแต่ก็มีส่วนช่วยให้ทีมรอดพ้นจากการตกชั้น โดยสโมสรบางกอก เอฟซีได้อันดับ10 เมื่อจบฤดูกาล และสามารถหนีรอดพ้นจากการตกชั้นได้สำเร็จ
ในเดือนพฤศจิกายน 2555 ศรายุทธ ชัยคำดี แสดงความต้องการอยากย้ายทีมเพื่อหาโอกาสกลับไปเล่นในระดับไทยพรีเมียร์ลีกอีกครั้ง โดยทางสโมสรพร้อมปล่อยตัวออกจากทีม
การเล่นฟุตบอล > บีอีซี เทโรศาสน

เดือน มกราคม ปี 2556 ศรายุทธ ชัยคำดี ได้รับโอกาสในการลงเล่นระดับไทยพรีเมียร์ลีกอีกครั้งหนึ่ง โดยย้ายมาอยู่กับ บีอีซี เทโรศาสน เพื่อลงแข่งขันในไทยพรีเมียร์ลีก ฤดูกาล 2556
ภายใต้การคุมทีมของสเตฟาเน่ เดโมล โค้ชชาวเบลเยี่ยม ศรายุทธไม่ได้รับโอกาสลงสนามมากนัก โดยต้องตกเป็นตัวสำรอง และได้ลงสนามนัดแรกให้บีอีซี เทโรศาสน ในวันที่ 24 มีนาคม ในฟุตบอลชิงถ้วยโตโยต้า ลีกคัพ 2556 รอบ 64 ทีมสุดท้าย ที่สนามเฉลิมพระเกียรติ 80 พรรษา คลองหก โดยเป็นการพบกับสโมสรยาสูบ-ลพบุรี ซึ่งศรายุทธยิงให้ทีมขึ้นนำก่อน 1-0 ก่อนจะจบลงด้วยการบุกมาชนะเจ้าถิ่นไปด้วยสกอร์ 4-1
ส่วนในเกมส์ไทยพรีเมียร์ลีก ศรายุทธ ชัยคำดี ลงสนามในไทยพรีเมียร์ลีกฤดูกาลนี้เป็นครั้งแรก เมื่อวันที่ 30 มีนาคม พ.ศ. 2556 ในเกมส์ออกไปเยือน แบงค็อก ยูไนเต็ด ที่สนามไทย-ญี่ปุ่น ดินแดง โดยถูกเปลี่ยนลงมาแทนวิชะดา เดชมิตรในช่วง 20 นาทีสุดท้าย (จบเกมส์แบงค็อก ยูไนเต็ดแพ้ 2-3) หลังจากนั้นเป็นต้นมาศรายุทธ ก็ไม่ได้ไม่ได้อยู่ในแผนการทำทีมและได้ลงสนามให้ทีมอีกแค่นัดเดียวในลีกคัพรอบ 32 ทีมสุดท้ายที่พบกับขอนแก่น เอฟซี จากนั้นก็ไม่ได้ลงสนามอีกเลย จึงตัดสินใจย้ายทีมในที่สุด
การเล่นฟุตบอล > สมุทรสงคราม เอฟซี

ในเดือนมิถุนายน ช่วงเลกที่ 2 ของไทยพรีเมียร์ลีก 2556 ศรายุทธ ชัยคำดีได้ถูกสมุทรสงคราม เอฟซี ที่กำลังดิ้นรนหนีการตกชั้นและมีสมชาย ชวยบุญชุมเป็นกุนซือใหญ่ขณะนั้น ทำสัญญายืมตัวมาร่วมทีม
โดยศรายุทธ ชัยคำดีลงสนามในไทยพรีเมียร์ลีกให้สมุทรสงครามนัดแรกในวันที่ 6 กรกฎาคม 2556 ในเกมส์ที่แพ้พัทยา ยูไนเต็ด 1-0 ที่สนามเทศบาลเมืองหนองปรือ หลังจากนั้นยังคงไม่สามารถเค้นฟอร์มเก่งออกมาได้ และต้องตกเป็นตัวสำรองบ่อยครั้งโดยที่ไม่สามารถยิงประตูในลีกช่วงที่เหลือได้เลย จนถูกสมชาย ชวยบุญชุ่ม กุนซือของทีมตำหนิฟอร์มการเล่นในช่วงนี้ออกสื่อ ฤดูกาลนี้จึงเป็นปีที่น่าผิดหวังสำหรับตัวเขาอย่างแท้จริง เพราะถึงแม้สมุทรสงครามจะรอดพ้นจากการตกชั้น แต่เขาก็ได้ลงสนามให้ทีมแค่ 5 นัด และเป็นปีที่ทั้งฤดูกาลเขาไม่สามารถยิงประตูในไทยพรีเมียร์ลีกได้แม้แต่ลูกเดียว ทั้งกับบีอีซี เทโรศาสน ในครึ่งฤดูกาลแรก และ สมุทรสงครามในครึ่งฤดูกาลหลัง โดยเขายิงได้เพียงแค่ 1 ลูกในเกมส์โตโยต้า ลีกคัพ ให้กับบีอีซี เทโรศาสน ก่อนจะถูกบีอีซี เทโรศาสนปล่อยตัวออกจากทีมในที่สุด